
	Diben y swydd

	Darparu gwasanaeth cyngor tai ac atal digartrefedd o ansawdd uchel trwy gyf-weld ac asesu unigolion sy’n ddigartref, o dan fygythiad o fod yn ddigartref, neu sydd mewn angen o ran tai. Casglu a chofnodi gwybodaeth berthnasol yn gywir, cynnal asesiadau digartrefedd ac atal statudol o dan Ddeddf Tai (Cymru) 2014. Darparu cyngor a chymorth tai realistig i helpu cwsmeriaid i ddeall eu hopsiynau, atal digartrefedd lle bynnag y bo modd, a sicrhau atebion tai priodol sy’n diwallu eu hanghenion dynodedig.


	Prif ddyletswyddau a chyfrifoldebau:

	1. Darparu gwasanaeth cyngor tai cynhwysfawr, atal digartrefedd a rhyddhad, gan gynnal asesiadau, cyfweliadau a gwaith achos i helpu cwsmeriaid i sicrhau a chynnal llety addas, gan sicrhau cydymffurfedd â deddfwriaeth tai a dyletswyddau statudol.
2. Rheoli llwyth achosion digartrefedd a chyngor tai, cynnal ymholiadau, casglu ac asesu tystiolaeth, cynnal a chadw cofnodion cywir, a gwneud argymhellion a phenderfyniadau amserol i gyflawni canlyniadau cadarnhaol i gwsmeriaid.
3. Nodi, datblygu a chyflawni atebion tai priodol, gan gynnwys mesurau atal digartrefedd, opsiynau yn y sector rhent preifat, llety dros dro, a chymorth ariannol, i atal neu leddfu digartrefedd a diwallu anghenion a nodwyd o ran tai.
4. Cynnal asesiadau a phenderfyniadau statudol o ran digartrefedd, paratoi penderfyniadau a gohebiaeth sy’n cydymffurfio â’r gyfraith, cynghori cwsmeriaid ar eu hawliau, a sicrhau bod pob cam gweithredu yn cael ei gyflawni yn unol â’r ddeddfwriaeth, cyfarwyddyd a pholisi perthnasol.
5. Datblygu a chynnal partneriaethau effeithiol â gwasanaethau mewnol, landlordiaid ac asiantaethau allanol, gan gydlynu ymyriadau, atgyfeiriadau a threfniadau cydweithio i gynorthwyo unigolion agored i niwed, a hyrwyddo canlyniadau tai cynaliadwy.
6. Cyfrannu at ddarpariaeth effeithiol y gwasanaeth cyngor ar dai drwy weinyddu adnoddau atal digartrefedd, ymateb yn briodol i sefyllfaoedd diogelu a risg uchel, cynnal gwybodaeth broffesiynol, a chefnogi cyflawniad amcanion y gwasanaeth a thargedau perfformiad.


	Cyfrifoldeb dros bobl – goruchwylio / rheoli:

	1. Ni fydd yn ofynnol goruchwylio staff eraill yn y swydd hon.


	Gwneud penderfyniadau, gofynion cynllunio, a chyd-destun gweithdrefnol y rôl:

	1. Asesu a phenderfynu ar ymyriadau atal a digartrefedd priodol drwy gasglu, gwirio a gwerthuso gwybodaeth gan gwsmeriaid ac asiantaethau partner, gan gymhwyso deddfwriaeth tai berthnasol, canllawiau statudol, polisi a chyfraith achosion i nodi atebion tai addas a chyflawni canlyniadau cadarnhaol i gwsmeriaid.
2. Ymarfer barn broffesiynol wrth reoli llwyth achosion digartrefedd a chyngor ar dai, blaenoriaethu llwythi gwaith, cynllunio ymyriadau a phennu camau rhesymol i atal neu leddfu digartrefedd, gan sicrhau bod dyletswyddau cyfreithiol yn cael eu cyflawni o fewn yr amserlenni penodedig.
3. Gwneud argymhellion a phenderfyniadau statudol ar geisiadau digartrefedd, gan gynnwys cymhwysedd, y dyletswydd sy’n ddyledus, atgyfeiriadau i awdurdodau lleol eraill, gofynion llety dros dro, a hawliau adolygu, yn unol â Deddf Tai (Cymru) 2014, deddfwriaeth gysylltiedig, cyfarwyddyd, a gweithdrefnau sefydledig.
4. Penderfynu ar y defnydd mwyaf priodol o adnoddau a chyllid atal digartrefedd o fewn awdurdod dirprwyedig, gan sicrhau bod y cymorth sydd ar gael yn cael ei dargedu’n effeithiol i atal digartrefedd, sicrhau llety a chyflawni gwerth am arian wrth gyflawni amcanion y gwasanaeth.
5. Nodi ac ymateb i sefyllfaoedd diogelu, llesiant a risg uchel, gan benderfynu pryd y mae angen atgyfeiriadau, trefniadau cydweithio neu uwchgyfeirio i uwch-swyddogion neu asiantaethau allanol er mwyn diogelu cwsmeriaid a sicrhau bod cymorth priodol yn cael ei ddarparu.
6. Cynllunio a chydlynu gwaith gydag adrannau mewnol, landlordiaid a sefydliadau partner, gan drefnu asesiadau, atgyfeiriadau, lleoliadau llety dros dro, ac ymyriadau ar y cyd i sicrhau darpariaeth gwasanaeth gydlynol a chanlyniadau tai gwell i gwsmeriaid.
7. Gweithredu o fewn fframweithiau deddfwriaethol, rheoleiddiol a gweithdrefnol sydd wedi eu diffinio’n glir, gan ddefnyddio disgresiwn o ran amgylchiadau unigolion a sicrhau bod penderfyniadau, argymhellion a gweithgareddau rheoli achosion yn parhau i fod yn gyson â gofynion statudol, polisïau’r cyngor a safonau proffesiynol.
8. Cynnal a chadw cofnodion a dogfennaeth achosion cywir a chynhwysfawr, gan sicrhau bod penderfyniadau, camau gweithredu a chanlyniadau wedi eu tystio’n briodol i gefnogi cydymffurfedd gyfreithiol, monitro perfformiad a darparu gwasanaethau yn effeithiol.


	Cyfathrebu a natur y cysylltiadau ag eraill:  

	1. Cyfathrebu’n ddyddiol â chwsmeriaid sy’n ddigartref, o dan fygythiad o ddigartrefedd, neu sydd mewn angen o ran tai, trwy gyfweliadau wyneb yn wyneb, sgyrsiau dros y ffôn, ymweliadau cartref, gohebiaeth a chyfathrebu digidol, i gasglu gwybodaeth, asesu amgylchiadau, egluro hawliau cyfreithiol ac opsiynau tai, a chytuno ar gamau gweithredu priodol i atal neu leddfu digartrefedd.
2. Ymgysylltu a chyfathrebu’n effeithiol ag unigolion ac aelwydydd agored i niwed sy’n wynebu amgylchiadau personol cymhleth, gan ddangos proffesiynoldeb, empathi, gwydnwch a barn gadarn wrth ymdrin â sefyllfaoedd sensitif a heriol.
3. Cysylltu’n rheolaidd â gwasanaethau mewnol y cyngor, gan gynnwys Gwasanaethau Plant, Gwasanaethau Oedolion, Tai, Refeniw a Budd-daliadau, a thimau Diogelu, i rannu gwybodaeth, cynnal asesiadau ar y cyd, cydlynu cymorth a sicrhau bod cwsmeriaid yn cael gwasanaethau priodol ac integredig.
4. Gweithio mewn partneriaeth ag amrywiaeth o asiantaethau allanol, gan gynnwys y gwasanaethau iechyd, ysbytai, gwasanaethau prawf, carchardai, yr heddlu, gwasanaethau cyffuriau ac alcohol, darparwyr cymorth, a sefydliadau trydydd sector, i gael ac i wirio gwybodaeth, gwneud atgyfeiriadau, cydlynu ymyriadau a gwella canlyniadau tai i gwsmeriaid ag anghenion cymhleth.
5. Datblygu a chynnal cydberthnasau gwaith effeithiol gyda landlordiaid preifat, asiantaethau gosod tai, a darparwyr llety, gan roi cyngor ar faterion tai, negodi atebion tai lle bo’n briodol, a chefnogi atal digartrefedd a chynnal llety.
6. Paratoi a chyfleu gohebiaeth ysgrifenedig ffurfiol, gan gynnwys llythyrau penderfyniad statudol, atgyfeiriadau, hysbysiadau, cofnodion ac adroddiadau achosion, gan sicrhau bod gwybodaeth yn gywir, yn cydymffurfio â’r gyfraith, ac yn egluro penderfyniadau, dyletswyddau, hawliau a’r opsiynau tai sydd ar gael yn glir.
7. Darparu cyngor, canllawiau a gwybodaeth i gydweithwyr, cwsmeriaid a sefydliadau partner ar atal digartrefedd, deddfwriaeth tai, hawliau ac atebion tai, gan gyfrannu at ddarparu gwasanaethau cyson a gwneud penderfyniadau deallus.
8. Cymryd rhan mewn cyfarfodydd amlasiantaeth, trafodaethau achosion a threfniadau cydlynu gwasanaethau, cynrychioli’r Tîm Cyngor ar Dai, cyfrannu cyngor a gwybodaeth broffesiynol, a chefnogi datblygiad cynlluniau cydlynol i ddiwallu anghenion cwsmeriaid a chyflawni canlyniadau cadarnhaol o ran tai.
9. Cyfathrebu yn rheolaidd â rheolwyr a chydweithwyr tîm drwy oruchwyliaeth, adolygiadau achosion, trefniadau dyletswyddau a thrafodaethau perfformiad i gefnogi rheoli llwyth achosion yn effeithiol, darparu gwasanaethau, a chyflawni amcanion y tîm.

	Amgylchedd gwaith y swydd:

	1. Mae’r rôl yn bennaf wedi ei lleoli yn y swyddfa ac yn ymwneud â chwsmeriaid, gan gynnwys cyswllt rheolaidd â chwsmeriaid trwy gyfweliadau wyneb yn wyneb, trafodaethau dros y ffôn, a gohebiaeth, gyda’r gofyniad i gynnal ymweliadau cartref a mynd i gyfarfodydd mewn lleoliadau allanol fel rhan o weithgareddau atal ac asesu digartrefedd. 
2. Mae’r rôl yn aml yn cynnwys gweithio gydag unigolion ac aelwydydd sy’n agored i niwed a allai fod yn ymdrin â digartrefedd, caledi ariannol, perthynas yn chwalu, cam-drin domestig, camddefnyddio sylweddau, anawsterau iechyd meddwl neu anawsterau personol cymhleth eraill. 


	Manyleb y person – cymwysterau, gwybodaeth, profiad a sgiliau
	Hanfodol
	Dymunol

	1. Addysg hyd at lefel gradd neu gyfwerth, neu gymhwyster proffesiynol perthnasol mewn Tai, megis Lefel 4 Y Sefydliad Tai Siartredig (CIH), neu’n gallu dangos gwybodaeth a phrofiad cyfatebol.
	

	 

	2. Gwybodaeth fanwl am dai, digartrefedd a deddfwriaeth gysylltiedig, gan gynnwys dealltwriaeth o Ddeddf Tai (Cymru) 2014, opsiynau tai, atal digartrefedd, a dyletswyddau tai statudol a’u cymwysiadau.
	

	

	3. Lefel sylweddol o brofiad o asesu anghenion ac amgylchiadau cwsmeriaid, gan gymhwyso polisi, deddfwriaeth neu fframweithiau gweithdrefnol i bennu canlyniadau a chymorth priodol.
	
	


	4. Gallu amlwg o reoli llwyth achosion amrywiol, gan gynnwys blaenoriaethu gofynion cystadleuol, cynnal a chadw cofnodion cywir, a bodloni terfynau amser statudol neu o ran y gwasanaeth.
	

	

	5. Tystiolaeth o brofiad helaeth o gyf-weld, cynghori a chynorthwyo’r cyhoedd, yn enwedig unigolion ac aelwydydd sy’n agored i niwed, o dan anfantais, neu sydd wedi eu heithrio’n gymdeithasol.
	
	


	6. Y gallu i gyfathrebu’n effeithiol ar lafar ac yn ysgrifenedig, gan gynnwys cynnal cyfweliadau sensitif, paratoi gohebiaeth, ac egluro gwybodaeth gymhleth yn glir i ystod o gynulleidfaoedd.
	

	

	7. Gallu amlwg i feithrin cydberthnasau gwaith cadarnhaol gyda chwsmeriaid, cydweithwyr, landlordiaid ac asiantaethau partner, gan gyfrannu’n effeithiol o fewn amgylchedd amlasiantaeth.
	

	

	8. Hanes blaenorol llwyddiannus o ddefnyddio dulliau datrys problemau, negodi a chanolbwyntio ar gwsmeriaid i nodi atebion tai ymarferol a chyflawni canlyniadau cadarnhaol i gwsmeriaid.
	
	


	9. Y gallu i weithio’n annibynnol ac fel rhan o dîm, gan ddangos menter, proffesiynoldeb a barn gadarn wrth weithio heb fawr o oruchwyliaeth.
	

	

	10. Y gallu i drefnu a blaenoriaethu llwythi gwaith yn effeithiol, gan weithio’n gywir mewn amgylchedd prysur, a chyrraedd targedau perfformiad a therfynau amser yn gyson.
	
	


	11. Cymhwysedd wrth ddefnyddio systemau technoleg gwybodaeth a chymwysiadau digidol, gan gynnwys pecynnau Microsoft Office, a rheoli achosion neu systemau cronfa ddata eraill a ddefnyddir i ategu’r gwaith o ddarparu gwasanaethau.
	

	

	12. Yn gallu dangos ymrwymiad i gydraddoldeb, amrywiaeth a chynhwysiant, datblygiad proffesiynol parhaus, a darparu gwasanaethau hyblyg, gan gynnwys parodrwydd i ymgymryd â hyfforddiant, a gweithio y tu allan i oriau arferol pan fo angen.
	

	

	13. Trwydded yrru lawn gyda mynediad at gludiant at ddibenion gwaith.
	

	

	14. Y gallu i siarad Cymraeg. 
	
	


	Cyfrifoldebau cyffredinol:

	Corfforaethol 
Cefnogi a sicrhau cydymffurfedd yn weithredol â’r polisi diogelu, y polisi iechyd a diogelwch, y polisi cyfle cyfartal a’r polisi diogelu data.  

Efallai y bydd gofyn i chi ymgymryd ag unrhyw ddyletswyddau eraill sy’n ofynnol yn rhesymol gennych chi, ac sy’n gymesur â’ch gradd neu lefel gyffredinol eich cyfrifoldeb yn y sefydliad.

